Diari Oficial de la Generalitat Valenciana


Sumari del DOGV 7201, del 28-01-2014 (2014/700)

DECRET 21/2014, de 24 de gener, del Consell, pel qual s'autoritza la impartició, per la Universitat Cardenal Herrera-CEU, del títol de grau en Medicina, en castellà i en anglés, en la Facultat de Ciències de la Salut, del campus de Moncada, i el grau en Màrqueting, en la Facultat de Dret, Empresa i Ciències Polítiques, del campus d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7201

Data del DOGV
:   28-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/700


Data del document
:   24-01-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 21/2014, de 24 de gener, del Consell, pel qual s'autoritza la impartició, per la Universitat Cardenal Herrera-CEU, del títol de grau en Medicina, en castellà i en anglés, en la Facultat de Ciències de la Salut, del campus de Moncada, i el grau en Màrqueting, en la Facultat de Dret, Empresa i Ciències Polítiques, del campus d'Elx. [2014/700]  
La Universitat Cardenal Herrera-CEU ha sol·licitat autorització per a impartir, a partir del curs 2013-2014, el títol de grau en Medicina, en castellà i en anglés, en la Facultat de Ciències de la Salut, del campus de Moncada, i el grau en Màrqueting, en la Facultat de Dret, Empresa i Ciències Polítiques, del campus d'Elx. Estos graus van ser autoritzats pel Decret 186/2010, de 12 de novembre, del Consell, i pel Decret 187/2011, de 2 de desembre, del Consell, respectivament.  
El Consell Valencià d'Universitats i de Formació Superior va ser informat de les propostes en la sessió de 18 de juliol de 2013.  
L'Agència Valenciana d'Avaluació i Prospectiva (AVAP) n'ha emés els informes oportuns.  
Els corresponents plans d'estudi han sigut modificats amb un informe favorable de l'Agència Nacional d'Avaluació de la Qualitat i Acreditació (ANECA).   
Per això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 24 de gener de 2014,  
  
DECRETE  
  
Article 1. Autorització  
S'autoritza a la Universitat Cardenal Herrera-CEU per la impartició del títol de grau en Medicina, en castellà i en anglés, en la Facultat de Ciències de la Salut, del campus de Moncada, i el grau en Màrqueting, en la Facultat de Dret, Empresa i Ciències Polítiques, del campus d'Elx.  
  
  
Article 2. Inscripció en el registre i els seus efectes  
De la present autorització s'informarà el Ministeri d'Educació, Cultura i Esport, per a inscriure-la en el Registre d'Universitats, Centres i Títols (RUCT), d'acord amb el que disposa l'article 28 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
Article 3. Publicació dels plans d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, el rector de la Universitat, una vegada que el Govern haja aprovat el caràcter oficial dels títols, ordenarà la publicació dels plans d'estudis en el Boletín Oficial del Estado i en el Diari Oficial de la Comunitat Valenciana.   
  
Article 4. Renovació de l'acreditació dels títols de grau  
Abans del transcurs de sis anys a comptar a partir de la data de la seua verificació inicial o des de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 5. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
DISPOSICIONS ADDICIONALS  
  
Primera. Limitació al gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i en tot cas, haurà de ser atés amb els mitjans personals i materials de la Universitat Cardenal Herrera-CEU.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del que disposa el present decret.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 24 de gener de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET